Karl Fritzsch

Karl Fritzsch bio je pripadnik nacističke organizacije SS i obavljao je funkciju zamjenika zapovjednika u koncentracionom logoru Auschwitz I. Jedan je od odgovornih za isprobavanje gasa Ciklon B na logorašima 1941. godine, koji je kasnije korišten za masovna ubistva židovskih logoraša .

Rođen kao sin zanatlije u Češkoj, ne pohađa redovito školu, te se zapošljava kao mornar u jednoj kompaniji za prevoz tereta Dunavom. 1928. godine ženi se i u braku živi sve do 1942. godine, kada se razvodi. Imao je troje djece. 1930. godine pristupa NSDAP i SS-u. 1933. godine zadužen je za koncentracioni logor Dachau. Od 14. juna 1940. do 1. februara 1942. godine je u komandi logora Auschwitz I. U augustu 1941. godine naređuje ubijanje nepoznatog broja sovjetskih vojnih zarobljenika insekticidom Ciklon B. Od februara 1942. godine premješten je kao zapovjednik u koncentracionom logoru Flossenbürg. U oktobru 1943. godine pod sumnjom korupcije u internoj aferi SS-a, za kaznu premješten je na front, gdje navodno gine u odbrani Berlina 1945. godine. Osim po prvoj primjeni Ciklona B, poznat je po citatu:

"...Za jednog logoraša postoje samo dva puta iz ovog logora da izađu odavde. Ili će biti otpušteni...ili će logor napustiti kroz dimnjak. Ovaj drugi put će većina od vas imati..."Navod iz Ernst Klee: Das Personenlexikon zum Dritten Reich. Wer war was vor und nach 1945. Fischer Taschenbuch, Frankfurt am Main 2005, , S. 169. 

 Reference 

Kategorija:Članovi SS
Kategorija:Članovi NSDAP-a
Kategorija:Biografije, Aš
Kategorija:Rođeni 1903.
Kategorija:Umrli 1945.